
ΤΕΥΧΟΣ ΔΕΥΤΕΡΟ 


Αρ 


. Φύλλου 3685 


Αριθμ. απόφ. 784/201 7 

Έγκριση Καταλόγου Επικουρικών και Τιμολογού¬ 
μενων Υπηρεσιών του Δικτύου Διανομής Αττικής 
και των μοναδιαίων τιμών αυτών σύμφωνα με 
τις διατάξεις του άρθρου 13 του Κώδικα Διαχεί¬ 
ρισης Δικτύου Διανομής Φυσικού Αερίου (ΦΕΚ 
Β'487/2017). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 7η Σεπτεμβρίου 2017) 

Έχοντας υπόψη: 

1. Τις διατάξεις του ν.4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερί¬ 
ου, για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» (ΦΕΚ Α' 179), όπως 
ισχύει, εφεξής ο «Νόμος». 

2. Τις διατάξεις του ν.4336/2015 «Συνταξιοδοτικές δι¬ 
ατάξεις -Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης» (ΦΕΚ Α' 94), όπως ισχύει. 

3. Την υπ’ αριθμ. 589/2016 απόφαση ΡΑΕ «Έγκριση 
Κώδικα Διαχείρισης Δικτύου Διανομής Φυσικού Αερίου 
σύμφωνα με το άρθρο 80 παρ. 8 του ν. 4001 /2011»(εφε¬ 
ξής ο «Κώδικας») (ΦΕΚ Β' 487/20.2.2017). 

4. Την υπ’αριθμ. 328/2016 απόφαση της ΡΑΕ «Έγκριση 
Κανονισμού Τιμολόγησης Βασικής Δραστηριότητας Δια¬ 
νομής Φυσικού Αερίου των δικτύων διανομής Αττικής, 
Θεσσαλονίκης, Θεσσαλίας και λοιπής Ελλάδας», εφεξής 
ο «ΚανονισμόςΤιμολόγησης» (ΦΕΚ Β' 3067/26.09.2016) 
και ιδίως τις διατάξεις του άρθρου 10 αυτού. 

5. Την υπ'αριθμ. 345/2016 απόφαση της ΡΑΕ «Έγκριση 
Τιμολογίου για την χρέωση της Βασικής Δραστηριότητας 
Διανομής Φυσικού Αερίου του Δικτύου Διανομής Αττι¬ 
κής» (ΦΕΚ 3490 Β731.10.2016). 

6. Το υπ'αριθμ. πρωτ. ΡΑΕ 1-221884/25.5.2017 έγγρα¬ 
φο με το οποίο η εταιρεία «ΕΔΑ Αττικής Α.Ε.» (εφεξής 
ο «Διαχειριστής») υπέβαλε στη ΡΑΕ προς έγκριση, τον 
κατάλογο των Επικουρικών Υπηρεσιών σύμφωνα την 
παράγραφο 4 του άρθρου 13 του Κώδικα. 

7. Το υπ' αριθμ. πρωτ. ΡΑΕ 1-222171/1.6.2017 έγγρα¬ 
φο με το οποίο ο Διαχειριστής υπέβαλε στη ΡΑΕ προς 
έγκριση τα προτεινόμεναΤέλη Σύνδεσης. 

8. Το υπ'αριθμ. πρωτ. ΡΑΕ 1-224362/24.7.2017 έγγραφο 
με το οποίο ο Διαχειριστής υπέβαλε στη ΡΑΕ την ανά¬ 


λυση των στοιχείων κόστους και την περιγραφή της με¬ 
θοδολογίας που εφαρμόστηκε για τον υπολογισμό των 
μοναδιαίων τιμών των Επικουρικών Υπηρεσιών. 

9.Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού. 

Σκέφθηκε ως εξής: 

Α. Νομικά και πραγματικά δεδομένα 

Επειδή, σύμφωνα με την παρ. 8 του άρθρου 80 του 
ν. 4001/2011 «Με απόφαση της ΡΑΕ, ύστερα από εισή¬ 
γηση του Διαχειριστή Δικτύου Διανομής, θεσπίζεται 
Κώδικας Διαχείρισης του Δικτύου Διανομής, σύμφωνα 
με τον οποίο διενεργείται η διαχείριση, η συντήρηση 
και η ανάπτυξή του. Ο κώδικας δημοσιεύεται στην Εφη¬ 
μερίδα της Κυβερνήσεως κα δύναται να τροποποιηθεί 
είτε με πρωτοβουλία της ΡΑΕ είτε κατόπιν αιτήματοςτου 
Διαχειριστή». 

Επειδή, η παράγραφος 1 του άρθρου 13 του Κώδικα 
περιλαμβάνει ενδεικτικώς τις Επικουρικές Υπηρεσίες ως 
προς τη Βασική Δραστηριότητα, τις οποίες ο Διαχειρι¬ 
στής δύναται να παρέχει στους Χρήστες Διανομής ή/ 
και στουςΤελικούς Πελάτες αποκλειστικά εντός της Πε¬ 
ριοχής της Αδειας του. 

Επειδή, κατά τα προβλεπόμενα στην παράγραφο 4 
του άρθρου 13 του Κώδικα «4. Ο Διαχειριστής υποβάλ¬ 
λει προς έγκριση στη ΡΑΕ κατάλογο των Επικουρικών 
Υπηρεσιών που περιλαμβάνει και τις μοναδιαίες τιμές 
για τις παρεχόμενες υπηρεσίες. Μετά την έγκριση της 
ΡΑΕ, ο κατάλογος αυτός αναρτάται στην ιστοσελίδα του 
Διαχειριστή. Ο Διαχειριστής είναι υπεύθυνος για την επι- 
καιροποίηση του καταλόγου Επικουρικών Υπηρεσιών. 
Ο Διαχειριστής δεν δύναται να εισπράττει τίμημα για 
Υπηρεσίες του παρόντος άρθρου οι οποίες δεν περιλαμ¬ 
βάνονται στον εγκεκριμένο κατάλογο». 

Επειδή, κατά τα προβλεπόμενα στην παράγραφο 3 του 
άρθρου 13 του Κώδικα: «3. Οι Υπηρεσίες του παρόντος 
άρθρου παρέχονται από το Διαχειριστή, κατόπιν αιτήμα- 
τοςΤελικού Πελάτη, Χρήστη Διανομής ή τρίτου, σύμφω¬ 
να με τις διατάξεις του παρόντος Κώδικα. Ο Διαχειριστής 
μπορεί να παρέχει υπηρεσίες του παρόντος άρθρου με 
πρωτοβουλία του μόνο για θέματα ασφάλειας». 

Επειδή, ο Διαχειριστής με τα υπ' αριθμ. πρωτ. ΡΑΕ 
1-221884/25.5.2017 και 1-224362/24.7.2017 έγγραφά 
του, υπέβαλε στη ΡΑΕ προς έγκριση, τον Κατάλογο των 
Επικουρικών Υπηρεσιών που περιλαμβάνει και τις μονά- 

διαίες τιμές για τις παρεχόμενες υπηρεσίες σύμφωνα με 
το άρθρο 13 του Κώδικα. 

Επειδή, ο Κατάλογος των Επικουρικών Υπηρεσιών πε¬ 
ριλαμβάνει τις χρεώσεις για τις επικουρικές υπηρεσίες, 
οι οποίες αντιστοιχούν στα στοιχεία (α) έως (ιδ) της πα¬ 
ραγράφου 1 του άρθρου 13 του Κώδικα. Περιλαμβάνει 
επίσης και την χρέωση για μία επιπρόσθετη των προα- 
ναφερόμενων επικουρική υπηρεσία, η οποία συνίσταται 
στην έκδοση βεβαίωσης πυροσβεστικής κατόπιν αιτή¬ 
ματος Τελικού Πελάτη. 

Επειδή, ο Διαχειριστής με το υπ' αριθμ. πρωτ. ΡΑΕ 
1-224362/24.7.2017 έγγραφό του υπέβαλε ανάλυση των 
στοιχείων κόστους και την περιγραφή της μεθοδολογίας 
για τον υπολογισμό των μοναδιαίων τιμών των Επικου¬ 
ρικών Υπηρεσιών. 

Επειδή, περαιτέρω ο Διαχειριστής αναφέρει ότι δεν 
υποβάλλονται μοναδιαίεςτιμέςγιατις Επικουρικές Υπη¬ 
ρεσίες: (ί) Μετατόπιση τμήματος υφιστάμενου Δικτύου 
Διανομής κατόπιν αιτήματοςΤελικού Πελάτη ή Χρήστη 
Διανομής, (Μ) Τροποποίηση της Εξωτερικής Εγκατάστα¬ 
σης, κατόπιν αίτησης του Τελικού Πελάτη, με εξαίρεση 
την υπο-εργασία προελέγχου (ϋί) Αποξήλωση ολόκλη- 
ρηςτης Εξωτερικής Εγκατάστασης, είτε κατόπιν αιτήμα¬ 
τος του Χρήστη Διανομής ή Τελικού Πελάτη είτε κατόπιν 
καταγγελίαςτηςΣύμβασηςΣύνδεσης και (ίν) Επανασύν¬ 
δεση Τελικού Πελάτη με επέμβαση στην Εξωτερική Εγκα¬ 
τάσταση και ότι οι χρεώσεις των εν λόγω επικουρικών 
υπηρεσιών θα προκύπτουν μετά από κατά περίπτωση 
(θά Ετος) κοστολόγηση των υλικών και υπηρεσιών που 
απαιτούνται. 

Επειδή, η ως άνω πρόταση του Διαχειριστή για μη υπο¬ 
βολή μοναδιαίων χρεώσεων, ερείδεται στο γεγονός ότι 
η εκ των προτέρων κοστολόγηση των ανωτέρω υπό (ί) 
και (ίν) Επικουρικών Υπηρεσιών δεν είναι ευχερής καθώς 
δεν μπορούν εν προκειμένω να συστηματοποιηθούν 
όλες οι περιπτώσεις μετατόπισης τμήματος υφιστάμενου 
Δικτύου Διανομής ή Επανασύνδεση Τελικού Πελάτη με 
επέμβαση στην Εξωτερική Εγκατάσταση ώστε να μπο¬ 


ρέσουν να υπολογιστούν εκ των προτέρων μοναδιαίες 
τιμές. Περαιτέρω, σύμφωνα με την παράγραφο 4 του 
άρθρου 29 του Κώδικα, καθώς και την παράγραφο 4 (β) 
του άρθρου 33 του Κώδικα συνάγεται η δυνατότητα επί 
τούτου χρέωσης αφενός σε περίπτωση τροποποίησης 
υφιστάμενου σημείου παράδοσης και αφετέρου σε πε¬ 
ρίπτωση αποξήλωσης της Εξωτερικής Εγκατάστασης. 
Ειδικότερα, για την περίπτωση της αποξήλωσης της 
Εξωτερικής Εγκατάστασης ο Διαχειριστής υπέβαλλε μία 
μέση τιμή ύψους 878€. 

Επειδή, ο Διαχειριστής αναγνωρίζει ότι η Αρχή, στο 
πλαίσιο του εποπτικού της ρόλου, δύναται να ζητήσει 
απολογιστικά ή δειγματοληπτικά στοιχεία των ανωτέρω 
Επικουρικών Υπηρεσιών που έχουν παρασχεθεί καθώς 
και αντίστοιχα κοστολόγια ανά πάσα στιγμή. 

Β. Προτεινόμενες Χρεώσεις ανά Επικουρική Υπηρεσία 

Ο Διαχειριστής με το υπ' αριθμ. πρωτ. ΡΑΕ 1-224362/ 
24.7.2017 έγγραφό του υπέβαλε στη ΡΑΕ την ανάλυση 
των στοιχείων κόστους για τον υπολογισμό των μονα¬ 
διαίων τιμών των Επικουρικών Υπηρεσιών, όπου απει¬ 
κονίζονται διακριτά τα σχετικά μεγέθη κόστους ανά 
υπηρεσία. Ειδικότερα: 

Β.1. Χρεώσεις της Επικουρικής Υπηρεσίας υπό στοιχ. 
(α) του άρθρου 13 του Κώδικα για τη Σύνδεση νέων ση¬ 
μείων Παράδοσης με το δίκτυο Διανομής. 

Επειδή, σύμφωνα με την υπ’ αριθμ. 345/2016 (ΦΕΚ 
Β' 3490/31.10.2016) απόφαση ΡΑΕ περί Έγκρισης του 
Τιμολογίου για την χρέωση της Βασικής Δραστηριότη¬ 
τας Διανομής Φυσικού Αερίου του Δικτύου Διανομής 
Αττικής και σύμφωνα με το άρθρο 10 του Κανονισμού 
Τιμολόγησης εφαρμόζεται ποσοστό έκπτωσης 100% στα 
Τέλη Σύνδεσης για όλα τα έτη της πρώτης ρυθμιστικής 
περιόδου 2017-2020. 

Επειδή, ο Διαχειριστής λαμβάνοντας υπ' όψη όλα τα 
ανωτέρω, με το υπ'αριθμ. πρωτ. ΡΑΕ 1-222171/1.6.2017 
έγγραφο του υπέβαλε στη ΡΑΕ: 

α) τα κόστη και ταΤέλη Σύνδεσης στο Δίκτυο Διανομής 
Αττικής για το 2017 ως εξής: 


Πίνακας 1 - Τέλη σύνδεσης νέων σημείων παράδοσης στο δίκτυο διανομής Αττικής 2017 (€) άνευ ΦΠΑ 


ΤΕΛΗ ΣΥΝΔΕΣΗΣ 





Τύπος σύνδεσης 

Ονομαστικά τέλη 
σύνδεσης (άνευ ΦΠΑ) 

Έκπτωση έγκαιρης 
ενεργοποίησης* 

Καταβαλλόμενα τέλη 
σύνδεσης (άνευ ΦΠΑ) 

Κεντρική θέρμανση 
(νέα παροχή) 

630 € 

100% 

0€ 

Οικιακή χρήση με θέρμανση 
(νέα παροχή) 

440 € 

100% 

0€ 

Οικιακή χρήση χωρίς θέρμανση 
(νέα παροχή) 

440 € 

100% 

0€ 

Κεντρική θέρμανση ή Οικιακή χρήση 
με ή χωρίς θέρμανση (πρόσθετος 
μετρητής σε υφιστάμενη παροχή) 

100€ 

100% 

0€ 

Εμπορική ή βιομηχανική χρήση 
(<100 πι3/Β) (νέα παροχή) 

440 € 

100% 

0€ 

Κλιματισμός ή συμπαραγωγή 
(οικιακός ή εμπορικός) (νέα παροχή) 

440 € 

100% 

0€ 

Εμπορική ή βιομηχανική χρήση 
(<100 γπ3/Η) (πρόσθετος μετρητής 
σε υφιστάμενη παροχή) 

100€ 

100% 

0€ 

2 η παροχή στο ίδιο ακίνητο 
(όταν στην 1 η μπορεί να μπει 
πρόσθετος μετρητής) 

1.300 € 

66% 

440 € 

Υπέργειο δίκτυο εντός ρυμοτομικής 
γραμμής (εκτός ανυψωτικής στήλης) 

33€/ιη 

100% 

0€ 

Υπόγειο δίκτυο εντός ρυμοτομικής 
γραμμής (εκτός ανυψωτικής στήλης) 

50€/ηπ 

100% 

0€ 

Εμπορική ή βιομηχανική χρήση 
(πίεση δικτύου άνω των 25πιΙθ3Γ) 

Τα τέλη σύνδεσης διαμορφώνονται κατόπιν τεχνικής αξιολόγησης 





ΑΝΥΨΩΤΙΚΗ ΣΤΗΛΗ (ΚΙ5ΕΚ) 

Πλήθος μετρητών ανά στήλη 
(οικιακή χρήση με θέρμανση) 

Ονομαστικά τέλη σύνδεσης 
ανά μετρητή (άνευ ΦΠΑ) 

Έκπτωση έγκαιρης 
ενεργοποίησης* 

Καταβαλλόμενα τέλη 
σύνδεσης ανά μετρητή 
(άνευ ΦΠΑ) 

1 μετρητής 

500 € 

0% 

500 € 

2-3 μετρητές 

(ταυτόχρονη τοποθέτηση) 

500 € 

60% 

200 € 

4+ μετρητές 

(ταυτόχρονη τοποθέτηση) 

500 € 

100% 

0€ 

Πρόσθετος μετρητής 

(σε υπάρχουσα ανυψωτική στήλη) 

100€ 

100% 

0€ 


*Έκπτωση έγκαιρης ενεργοποίησης εσωτερικής εγκατάστασης (εντός 9 μηνών από την τοποθέτηση του μετρητή) 


Β.2. Χρεώσεις των δύο επικουρικών υπηρεσιών (ιγ) (ιδ) 
της παραγράφου 1 του άρθρου 13 του Κώδικα. 

Επειδή, σύμφωνα με τα υπ’ αριθμ. πρωτ. ΡΑΕ 
1 -221884/25.5.2017 και 1-224362/24.7.2017 έγγραφα του 
Διαχειριστή, για τις ακόλουθες επικουρικές υπηρεσίες 
της παραγράφου 1 του άρθρου 13 του Κώδικα: 

(ιγ) Καταγραφή μετρήσεων από το διαχειριστή κατόπιν 
αιτήματος του Τελικού Πελάτη ή του Χρήστη Διανομής 
με συχνότητα διαφορετική από αυτή που καθορίζεται 
στον Κανονισμό Μετρήσεων. 

(ιδ) Παροχή στοιχείων για αίτηση σύνδεσης που έχει 
λάβει προσωρινή άρνηση, σχετικά με δυνατότητες μελ¬ 
λοντικής εξυπηρέτησής της. 
προτείνεται να μην υπάρχει χρέωση. 

Β.3. Χρεώσεις των Επικουρικών Υπηρεσιών (ε), (στ), 
(θ), (ι) της παραγράφου 1 του άρθρου 13 του Κώδικα 
Επειδή, σύμφωνα με το υπ' αριθμ. πρωτ. ΡΑΕ 
1 -224362/24.7.2017 έγγραφο του Διαχειριστή, για τις 
ακόλουθες Επικουρικές Υπηρεσίες: 

(ε) Μετατόπιση τμήματος υφιστάμενου Δικτύου Δι¬ 
ανομής κατόπιν αιτήματος Τελικού Πελάτη ή Χρήστη 
Διανομής. 

(στ) Τροποποίηση της Εξωτερικής Εγκατάστασης, κα¬ 
τόπιν αίτησης του Τελικού Πελάτη. 

(ζ) Αποξήλωση τμήματος ή ολόκληρης της Εξωτερικής 
Εγκατάστασης, είτε κατόπιν αιτήματος Χρήστη Διανομής 
ή Τελικού Πελάτη, είτε κατόπιν καταγγελίας της Σύμβα¬ 
σης Σύνδεσης. 

(ι) Επανασύνδεση Τελικού Πελάτη με επέμβαση στην 
Εξωτερική Εγκατάσταση. 

προτείνεται από τον Διαχειριστή η κοστολόγηση να 
πραγματοποιείται κατά περίπτωση (θά Μοε), αναλόγως 
των υλικών και εργασιών που απαιτούνται και να απο- 


στέλλεται προσφορά από το Διαχειριστή στον αιτούντα. 
Ειδικότερα, πριν την υπηρεσία (στ) Τροποποίηση της 
Εξωτερικής Εγκατάστασης, κατόπιν αίτησης του Τελικού 
Πελάτη, ο Διαχειριστής προτείνει χρέωση προελέγχου 
ύψους 32,54 €. 

Β.4. Χρεώσεις των λοιπών επικουρικών υπηρεσιών (β), 
(γ) (δ), (στ), (ζ), (η), (θ), (ια) και (ιβ) της παραγράφου 1 του 
άρθρου 13 του Κώδικα 

Επειδή, σύμφωνα με το υπ' αριθμ. πρωτ. ΡΑΕ 
1-224362/24.7.2017 έγγραφο του Διαχειριστή, για κάθε 
μία από τις ακόλουθες επικουρικές υπηρεσίες της παρα¬ 
γράφου 1 του άρθρου 13 του Κώδικα: 

(β) Εγκατάσταση και συντήρηση ευφυών συστημάτων 
μέτρησης, συμπεριλαμβανομένων όλων των απαραίτη¬ 
των εξοπλισμών υποστήριξης αυτών. 

(γ) Έκτακτοι τεχνικοί έλεγχοι σε σταθμούς μέτρησης 
και ρύθμισης πίεσης των Σημείων Παράδοσης. 

(δ) Εγκατάσταση εξοπλισμού τηλεμέτρησης σε υφι¬ 
στάμενα Σημεία Παράδοσης, κατόπιν αιτήματος του 
Χρήστη Διανομής ή του Τελικού Πελάτη. 

(ζ) Απενεργοποίηση τμήματος ή ολόκληρης της Εξωτε¬ 
ρικής Εγκατάστασης, είτε κατόπιν αιτήματος του Χρήστη 
Διανομής ή Τελικού Πελάτη, είτε κατόπιν καταγγελίας της 
Σύμβασης Σύνδεσης. 

(η) Επανενεργοποίηση τμήματος ή του συνόλου της 
Εξωτερικής Εγκατάστασης μετά από διακοπή, κατόπιν 
αιτήματος του Τελικού Πελάτη ή του Χρήστη Διανομής. 

(θ) Αποσύνδεση Τελικού Πελάτη με επέμβαση στην 
Εξωτερική Εγκατάσταση. 

(ια) Έλεγχος υφισταμένων Εσωτερικών Εγκαταστάσε¬ 
ων μετά από διακοπή τροφοδοσίας ή/και αποσύνδεση, 
για λόγους ασφαλείας. 

(ιβ) Έλεγχος ή βαθμονόμηση/διακρίβωση Μετρητή 
κατόπιν αιτήματος του Τελικού Πελάτη ή του Χρήστη 
Διανομής. 

προτείνεται από τον Διαχειριστή η κοστολόγηση των 
ως άνω επικουρικών υπηρεσιών σύμφωνα με τους ακό¬ 
λουθους πίνακες χρεώσεων ανά υπηρεσία ή/και τμήμα 
των εργασιών της υπηρεσίας: 

Υπηρεσία (β) Εγκατάσταση και συντήρηση ευφυών 
συστημάτων μέτρησης, συμπεριλαμβανομένων όλων 
των απαραίτητων εξοπλισμών υποστήριξης αυτών. 


ΤΥΠΟΣ ΜΕΤΡΗΤΗ 

Κόστος 11 > 

04 

149,86 € 

06 

177,86 € 

010 

384,86 € 

016 

389,86 € 

025 

486,86 € 


(,) Η τιμή περιλαμβάνει το κόστος της μετρητικής μονάδας/ 
συσκευής τηλεμέτρησης που θα εγκατασταθεί, ανά τύπο με¬ 
τρητή και δεν περιλαμβάνει ΦΠΑ. 


Υπηρεσία (γ) Έκτακτοι τεχνικοί έλεγχοι σε σταθμούς 
μέτρησης και ρύθμισης πίεσηςτων Σημείων Παράδοσης 


ΚΑΤΗΓΟΡΙΑ 

Κόστος (€) 

<25 Μ03Γ 

25,40 € 

>25 ΜΘβγ 

52,79 € 


Οι τιμές είναι άνευ ΦΠΑ 

Υπηρεσία (δ) Εγκατάσταση εξοπλισμού τηλεμέτρησης 
σε υφιστάμενα Σημεία Παράδοσης, κατόπιν αιτήματος 
του Χρήστη Διανομής ή του Τελικού Πελάτη. 

Περιλαμβάνει τις εργασίες και το κόστος του προέλεγ¬ 
χου καιτηντοποθέτησης/εγκατάστασηςπου συγκαταλέ¬ 
γονται στην υπό (β) Υπηρεσία εγκατάστασης εξοπλισμού 
τηλεμέτρησης, 44,48 € χωρίς ΦΠΑ. Το εν λόγω κόστος 
δεν περιλαμβάνει το κόστος της συσκευής τηλεμέτρησης 
που θα εγκατασταθεί. 

Υπηρεσία (ζ) Απενεργοποίηση τμήματος ή του συνόλου 
της Εξωτερικής Εγκατάστασης μετά από διακοπή, κατόπιν 
αιτήματος του Τελικού Πελάτη ή του Χρήστη Διανομής, 
είτε κατόπιν καταγγελίας της Σύμβασης Σύνδεσης. 

Κόστος: 24,97 € (χωρίς ΦΠΑ) 

Υπηρεσία (η) Επανενεργοποίηση τμήματος ή του συ¬ 
νόλου της Εξωτερικής Εγκατάστασης μετά από διακοπή, 
κατόπιν αιτήματος του Τελικού Πελάτη ή του Χρήστη 
Διανομής. 


Περίπτωση 

Κόστος 

<25 ΜΘβγ 

28,64 € 

>25 ΜΘβγ 

110,28 € 


Το ανωτέρω κόστος δεν περιλαμβάνει ΦΠΑ. 
Υπηρεσία (θ) Αποσύνδεση Τελικού Πελάτη με επέμβα¬ 
ση στην Εξωτερική Εγκατάσταση. 


Περίπτωση 

Κόστος 

Αφαίρεση μετρητή 

23,62 € 


Το ανωτέρω κόστος δεν περιλαμβάνει ΦΠΑ. 


Υπηρεσία (ια) Έλεγχος υφισταμένων Εσωτερικών 
Εγκαταστάσεων μετά από διακοπή τροφοδοσίας ή/και 
αποσύνδεση, για λόγους ασφαλείας. 

Κόστος: 27,50 (χωρίς ΦΠΑ) 

Υπηρεσία (ιβ) Έλεγχος ή βαθμονόμηση/διακρίβωση 
Μετρητή κατόπιν αιτήματος του Τελικού Πελάτη ή του 
Χρήστη Διανομής. 


Περίπτωση 

Κόστος 

04 

83,86 € 

06 

83,86 € 

010 

160,86 € 

016 

160,86 € 

025 

160,86 € 

040 

160,86 € 

065 

335,86 € 

0100 

395,86 € 

0160 

455,86 € 

0250 

535,86 € 

0400 

615,86€ 

0650 

695,86 € 


Το ανωτέρω κόστος δεν περιλαμβάνει ΦΠΑ. 


Β.5 Χρεώσεις επιπλέον επικουρικών υπηρεσιών της 
παραγράφου 1 του άρθρου 13 του Κώδικα. 

Επειδή, σύμφωνα με τα υπ’ αριθμ. πρωτ. ΡΑΕ 
1-221884/25.5.2017 και 1-224362/24.7.2017 έγγραφα 
του Διαχειριστή, προτείνεται να προσφέρεται επιπλέον 
των υπηρεσιών της παραγράφου 1 του άρθρου 13 του 
Κώδικα και η ακόλουθη υπηρεσία ως επικουρική: 

Υπηρεσία Έκδοσης βεβαίωσης πυροσβεστικής κατό¬ 
πιν αιτήματοςΤελικού Πελάτη 
Κόστος: 32€ (χωρίς ΦΠΑ) 

Γ.Τεκμηρίωση του ύψους των χρεώσεων των επικου¬ 
ρικών υπηρεσιών του Διαχειριστή 
Επειδή, ο Διαχειριστής με το υπ’αριθμ. πρωτ. ΡΑΕ 
1-224362/24.7.2017 έγγραφό του, υπέβαλε αναλυτικά 
στοιχεία για τον υπολογισμό του ύψους των χρεώσεων 
των Επικουρικών Υπηρεσιών για κάθε υπηρεσία, για την 
περιοχή της Αττικής, προσκομίζοντας τα εξής: 

α) Κόστος υλικών και υπηρεσιών: Η παράμετρος αυτή 
περιλαμβάνει κόστη ανά υπηρεσία για υλικά και υπηρε¬ 
σίες που απαιτούνται για την υλοποίηση των σχετικών 
Επικουρικών Υπηρεσιών, όπως κόστος εξαρτημάτων, 
σωληνώσεων, μετρητών ανά κατηγορία μετρητή, καυ¬ 
σίμων, χαρτιού επιστολών, ταχυδρομικό κόστος απο¬ 
στολής επιστολών προς πελάτες κλπ. 

β) Κόστος εργασιών: Η παράμετρος αυτή περιλαμβάνει 
το ωριαίο κόστος εργασίας ανά ειδικότητα απασχολού¬ 
μενου (μηχανικού, τεχνικού, υπαλλήλου γραφείου κλπ.) 
των σχετικών Επικουρικών Υπηρεσιών. 

γ) Συμβατικές τιμές υλικών ή/και εργασιών: Η παρά¬ 
μετρος αυτή περιλαμβάνει κόστη για μηχανήματα και 
εργασίες που απαιτούνται για την υλοποίηση των σχε¬ 
τικών Επικουρικών Υπηρεσιών, όπως κόστος ενοικίασης 

γερανού, σκαλωσιάς, άλλων μηχανημάτων, μοναδιαίο 
κόστος βαθμονόμησης ανά κατηγορία μετρητή κλπ. 

δ) Εκτιμήσεις εργατοωρών / ημερών: η παράμετρος 
αυτή περιλαμβάνει τις εκτιμώμενες εργατοώρες / ημέρες 
για την ολοκλήρωση κάθε Επικουρικής Υπηρεσίας. 

Τα ανωτέρω στοιχεία βασίστηκαν σε οικονομικά απο¬ 
λογιστικά στοιχεία του 2016 του Διαχειριστή. 

Επειδή, ο Διαχειριστής με το υπ’αριθ. πρωτ. ΡΑΕ 
1-224362/24.7.2017 έγγραφό του, υπέβαλε αναλυτικά τη 
μεθοδολογία που εφαρμόστηκε για τον υπολογισμό του 
κόστουςτων Επικουρικών Υπηρεσιών, όπως αποτυπώνεται 
στα σχετικά φύλλα υπολογισμού του εν λόγω εγγράφου. 

Πιο συγκεκριμένα, η μεθοδολογία που υπέβαλε ο Δι¬ 
αχειριστής είναι κοστοστεφής. Για κάθε προτεινόμενη 


Επικουρική Υπηρεσία αναλύεται και κοστολογείται το 
κόστος αυτής και δεν αναγνωρίζεται περιθώριο κέρδους 
για τον Διαχειριστή ως ακολούθως: 

«Για τη διαμόρφωση της μεθοδολογίας υπολογισμού 
του κόστουςτων επικουρικών υπηρεσιών έχουν ληφθεί 
υπόψη κόστη εργασιών και μετάβασης των εργαζομέ¬ 
νων για την εκτέλεση των υπηρεσιών, κόστη μετακί¬ 
νησης των οχημάτων, κόστη εργασίας για την παροχή 
γραφειακής υποστήριξης κάθε υπηρεσίας και κατά περί¬ 
πτωση επιπλέον εξειδικευμένα κόστη για την εκτέλεση 
των εργασιών, όπως κόστη χωματουργικών εργασιών, 
κόστη υλικών, κ.α. 

Βάσει της παραπάνω μεθοδολογίας, το Κόστος Επι¬ 
κουρικής Υπηρεσίας ορίζεται ως εξής: 


Κόστος Υπηρεσίας = ΚΕΤεχνιτών+ΚΕΜΤεχνιτών+ΚΜ+ΚΕΜηχανικών+ ΚΕΒ.Μηχανικών+ΚΕ Διοικητικών+ΑΚ 


όπου: 

ΚΕ : Ο μέσος όρος του Κόστους Εργασίας 

: Ο μέσος όρος του Κόστους Εργασίας 

κατά την Μετάβαση των εργαζομένων σε πελάτη 

^ : Ο μέσος όρος του Κόστους Μετακίνησης Οχήματος 

(καύσιμα, συντήρηση, μίσθωμα) 

ΑΚ : Ο μέσος όρος για Χωματουργικά και Άλλα Υλικά ή Κόστη 


Συγκεκριμένα, για τον ορισμό του κόστους μιας επικουρικής υπηρεσίας ανά εντολή εργασίας, 
κάθε μια από τις παραπάνω μεταβλητές υπολογίστηκε ως ακολούθως: 


Κόστος Εργασίας Τεχνιτών 


= Μέσος Χρόνος Εργασίας Τεχνίτη * Ωριαίο Κόστος Εργασίας 
Τεχνίτη * Απαιτούμενος Αριθμός Τεχνιτών 


Κόστος Εργασίας κατά τη Μετακίνηση 


= Μέσος Χρόνος Μεταβίβασης Τεχνίτη στονΤεχνίτη πελάτη * 
Ωριαίο Κόστος Εργασίας Τεχνίτη * Απαιτούμενος Αριθμός Τεχνιτών 


Κόστος Μετακίνησης 
Κόστος Εργασίας Μηχανικού 
Κόστος Εργασίας Βοηθού Μηχανικού 
Κόστος Εργασίας Διοικητικού 
Χωματουργικά και Άλλα Υλικά 


= Μέσο κόστος για Καύσιμα, Συντήρηση και Μίσθωμα Οχήματος 
ανά Μετακίνηση * Μέσος Ορος Χιλιομέτρων ανά Διαδρομή 

= Μέσος Χρόνος Εργασίας Μηχανικού * Ωριαίο Κόστος 
Εργασίας Μηχανικού 

= Μέσος Χρόνος Εργασίας Βοηθού Μηχανικού * Ωριαίο 
Κόστος Εργασίας Μηχανικού 

= Μέσος Χρόνος Εργασίας Διοικητικού * Ωριαίο Κόστος 
Διοικητικού Υπαλλήλου 

= Κατά περίπτωση συμβατικές τιμές αγοράς Υλικών, Χωματουργικών 
Εργασιών, άλλων υπηρεσιών, όπου αυτές προκύπτουν 


Δ. ΕΠΙ ΤΩΝ ΠΡΟΤΕΙΝΟΜΕΝΩΝ ΜΟΝΑΔΙΑΙΩΝ ΤΙΜΩΝ 
Επειδή, όπως προκύπτει από τα ανωτέρω, ο Διαχειρι¬ 
στής υπέβαλε στη ΡΑΕ προς έγκριση κατάλογο Επικου¬ 
ρικών Υπηρεσιών που περιλαμβάνει τις μοναδαίες τιμές 
για τις παρεχόμενες υπηρεσίες, παρέχοντας αναλυτική 
κοστοστρεφή μεθοδολογία και επαρκή στοιχεία κόστους 
παροχής των υπηρεσιών αυτών. 

Επειδή, από τη μελέτη των ως άνω στοιχείων, η ΡΑΕ 
κρίνει εύλογο το ύψος των χρεώσεων που υπέβαλε ο 
Διαχειριστής, ανά Επικουρική Υπηρεσία. 


Επειδή, αναφορικά με την κοστολόγηση των υπηρε¬ 
σιών αποξήλωσης εξωτερικής εγκατάστασης και της 
τροποποίησης υφιστάμενου Σημείου Παράδοσης, ανα- 
φέρεται ότι: 

Ειδικώς αναφορικά με την αποξήλωση εξωτερικής 
εγκατάστασης, ο Κώδικας στην παράγραφο 4(β) του 
άρθρου 33 αυτού, αναφέρει ότι ο Διαχειριστής εξετάζει 
το υποβληθέν αίτημα και ενημερώνει εντός προβλεπόμε- 
νου διαστήματος για τη δυνατότητα αποξήλωσης και την 
εκτίμηση του κόστους. Ομοίως στην παράγραφο 4 του 





44238 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3685/19.10.2017 


άρθρου 29 του Κώδικα προβλέπεται ότι στην περίπτωση 
κατά την οποία αίτηση τροποποίησης υφιστάμενου Ση¬ 
μείου Παράδοσης γίνει δεκτή, ο Διαχειριστής αποστέλ¬ 
λει προσφορά η οποία, μεταξύ άλλων, περιλαμβάνει το 
εκτιμώμενο κόστος. 

Οι ως άνω διατάξεις του Κώδικα ως ειδικότερα ρυθ- 
μίζουσες τις ως άνω υπηρεσίες κατ' ουσίαν παρέχουν 
τη δυνατότητα στο Διαχειριστή για ανά περίπτωση (3ά 
Γιος) χρέωση, αναγνωρίζοντας τη τυχόν δυσχέρεια του 
εκ των προτέρων προσδιορισμού μοναδιαίας χρέωσης 
προς αποφυγή άνισης μεταχείρισης μεταξύ των Πελατών 
ή και Χρηστών. 

Επειδή, αναφορικά με την κοστολόγηση των Επικου¬ 
ρικών Υπηρεσιών των υπό στοιχείο (ε), (στ), (ζ), (ι) της 
παραγράφου 1 του άρθρου 13 του Κώδικα, λόγω του 
γεγονότος ότι η εκ των προτέρων χρέωση θα συνε¬ 
πάγονταν μη κοστοστρεφή κοστολόγηση, καθώς δεν 
μπορούν εν προκειμένω να συστηματοποιηθούν οι πε¬ 
ριπτώσεις, ώστε να μπορέσουν να υπολογισθούν έκτων 
προτέρων μοναδιαίες χρεώσεις αυτής, κρίνεται εύλογη η 
πρόταση του Διαχειριστή να κοστολογούνται οι εν λόγω 
τέσσερις (4) υπηρεσίες ανά περίπτωση. Ωστόσο, η δυ¬ 
νατότητα αυτή δεν μπορεί να συνεπάγεται το ανέλεγκτο 
των τιμολογήσεων του Διαχειριστή. Κατά τούτο, ο Δια¬ 
χειριστής θα πρέπει και για τις τέσσερις αυτές υπηρεσίες 
να υποβάλει στη ΡΑΕ σε τριμηνιαία βάση απολογιστικά 
στοιχεία παροχής και τιμολόγησης. 

Επειδή, αναφορικά με τις χρεώσεις των υπηρεσιών 
υπό στοιχείων (ζ) και (θ) της παρ. 1 του άρθρου 13 του 
Κώδικα, οι οποίες παρέχονται με πρωτοβουλία του Δια¬ 
χειριστή και χρεώνονται στο λήπτη της υπηρεσίας και 
δεδομένης της διάταξης της παρ. 3 του άρθρου 13 του 
Κώδικα σύμφωνα με την οποία: «Οι Υπηρεσίες του πα¬ 
ρόντος άρθρου παρέχονται από το διαχειριστή, κατόπιν 
αιτήματος Τελικού Πελάτη, Χρήστη Διανομής ή τρίτου, 
σύμφωνα με τις διατάξεις του παρόντος Κώδικα Ο Δια¬ 
χειριστής μπορεί να παρέχει υπηρεσίες του παρόντος 
άρθρου με πρωτοβουλία του μόνο για θέματα ασφάλει¬ 
ας», σημειώνεται ότι: 

(α) Η διακοπή ή απενεργοποίηση τμήματος ή ολόκλη¬ 
ρης της Εξωτερικής Εγκατάστασης, μπορεί να λαμβάνει 
χώρα, μεταξύ άλλων και κατόπιν καταγγελίας της Σύμ¬ 
βασης Σύνδεσης σύμφωνα με το άρθρο 33 του Κώδικα, 
με πρωτοβουλία και του Διαχειριστή. 

(β) Η πρωτοβουλία του Διαχειριστή συνδέεται με την 
προληπτική δράση αυτού για την αποφυγή κινδύνων, οι 
οποίοι πιθανολογείται σφόδρα ότι θα προκόψουν, καθώς 
ενδεικτικά αναφέρεται ότι η μη πρόσβαση στο Σημείο 
Παράδοσηςγια επιθεώρηση ή λήψη ένδειξης για μεγάλο 
χρονικό διάστημα, η αυθαίρετη απόληψη αερίου από το 
δίκτυο ή τροποποίηση της εσωτερικής εγκατάστασης 
κατά τρόπο ώστε να μην τηρούνται οι διατάξεις του Τε¬ 
χνικού Κανονισμού Εσωτερικών Εγκαταστάσεων, η μη 
προσκόμιση εγγράφων της εσωτερικής εγκατάστασης, 
η μη χρήση της εγκατάστασης αερίου για διάστημα άνω 
των 12 μηνών, συνδέεται με ζητήματα ασφαλείας. 

(γ) Στις περιπτώσεις που ο Διαχειριστής προβεί σε δια¬ 
κοπή της τροφοδοσίας Φυσικού Αερίου για οποιαδήποτε 
από τις περιπτώσεις που περιγράφονται στις περιπτώσεις 
(ια), (ιβ), (ιγ), (ιδ) και (ιε) του άρθρου 30 του Κώδικα, δεν 
θα χρεωθεί ο Τελικός Πελάτης. 


Επειδή, ο Διαχειριστής είναι υπεύθυνος για την επικαι- 
ροποίηση του καταλόγου των Επικουρικών Υπηρεσιών 
σύμφωνα με την προβλεπόμενη στις κείμενες διατάξεις 
διαδικασία. 

Επειδή, ο Διαχειριστής δεν δύναται να εισπράττει τί¬ 
μημα για υπηρεσίες οι οποίες δεν περιλαμβάνονται στον 
εγκεκριμένο κατάλογο. 

Επειδή, σε κάθε περίπτωση κρίνεται σκόπιμη η εκ 
νέου υποβολή των Επικουρικών Υπηρεσιών και των 
αντίστοιχων μοναδιαίων χρεώσεων πριν το τέλος του 
έτους 2018, ώστε να μη δημιουργούνται αμφιβολίες ως 
προς τα πραγματικά κόστη του Διαχειριστή. 

Ε. ΕΠΙ ΤΗΣ ΠΡΟΣΘΕΤΗΣ ΕΠΙΚΟΥΡΙΚΗΣ ΥΠΗΡΕΣΙΑΣ, «Έκ¬ 
δοσης βεβαίωσης πυροσβεστικής κατόπιν αιτήματος 
Τελικού Πελάτη» 

Επειδή, αναφορικά με την πρόσθετη υπηρεσία έκδοσης 
βεβαίωσης πυροσβεστικής κατόπιν αιτήματοςΤελικού Πε¬ 
λάτη, που υπέβαλε η ΕΔΑ Αττικής, με χρέωση 32 € (χωρίς 
ΦΠΑ), η οποία προσδιορίζεται ως «βεβαίωση άδειας 
χρήσης για την Πυροσβεστική Υπηρεσία αναφορικά 
με τις νέες χρήσεις φυσικού αερίου του επαγγελματι¬ 
κού χώρου. Η εν λόγω βεβαίωση είναι απαραίτητη για 
την έκδοση άδειας λειτουργίας του επαγγελματικού 
χώρου», σημειώνεται ότι η εν λόγω υπηρεσία εντάσσε¬ 
ται, σύμφωνα με το Άρθρο 12 παρ. 2 εδ. (ζ) του εν λόγω 
Κώδικα, στη Βασική Δραστηριότητα του Διαχειριστή «η 
Θεώρηση μελετών Εσωτερικών Εγκαταστάσεων, έλεγχος 
Εσωτερικών Εγκαταστάσεων για την έκδοση της Άδειας 
Χρήσης Εσωτερικής Εγκατάστασης όπως προβλέπονται 
στους τεχνικούς κανονισμούς εσωτερικών εγκαταστά¬ 
σεων (ΦΕΚ 236/28.3.1997, ΦΕΚ 963Β715.7.2003 και ΦΕΚ 
976/28.3.2012), όπως αυτοί εκάστοτε ισχύουν)». Κατά συ¬ 
νέπεια η εν λόγω βεβαίωση αφορά εργασίες που εντάσ¬ 
σονται στην έκδοση ή/και θεώρηση της Άδειας Χρήσης 
Εσωτερικής Εγκατάστασης και ως εκ τούτου η εν λόγω 
υπηρεσία αποτελεί βασική δραστηριότητα του Διαχειρι¬ 
στή και δεν εγκρίνεται η πρόσθετη χρέωση. 

Για τους παραπάνω λόγους, αποφασίζει: 

1. Την έγκριση του καταλόγου των Επικουρικών Υπη¬ 
ρεσιών, τον οποίο υπέβαλε ο Διαχειριστής σύμφωνα με 
το άρθρο 13 του Κώδικα καθώς και την κοστολόγηση 
αυτών ως ακολούθως: 

Υπηρεσία (α) Σύνδεση νέων Σημείων Παράδοσης με 
το Δίκτυο Διανομής 

Σύμφωνα με τον προτεινόμενο ως άνω αναφερόμενο 
Πίνακα 


Υπηρεσία (β) Εγκατάσταση και συντήρηση ευφυών 
συστημάτων μέτρησης, συμπεριλαμβανομένων όλων 
των απαραίτητων εξοπλισμών υποστήριξης αυτών. 


ΤΥΠΟΣ ΜΕΤΡΗΤΗ 

Κόστος 01 

64 

149,86 € 

66 

177,86 € 

610 

384,86 € 

616 

389,86 € 

625 

486,86 € 


(1) Η τιμή περιλαμβάνει το κόστος της μετρητικής μονάδας 
ευφυούς συστήματος μέτρησης που θα εγκατασταθεί, ανά 
τύπο μετρητή 

Υπηρεσία (γ) Έκτακτοι τεχνικοί έλεγχοι σε σταθμούς 
μέτρησης και ρύθμισης πίεσης των Σημείων Παράδοσης 


ΚΑΤΗΓΟΡΙΑ 

Κόστος 

<25 Μ03Γ 

25,40 € 

>25 Μ03Γ 

52,79 € 


Υπηρεσία (δ) Εγκατάσταση εξοπλισμού τηλεμέτρη- 
σης σε υφιστάμενα Σημεία Παράδοσης, κατόπιν αιτή¬ 
ματος του Χρήστη Διανομής ή του Τελικού Πελάτη. 

Περιλαμβάνει τις εργασίες και το κόστος του προέ¬ 
λεγχου και την εγκατάσταση εξοπλισμού τηλεμέτρησης, 
44,48 € χωρίς ΦΠ Α. Το εν λόγω κόστος δεν περιλαμβάνει 
το κόστος της συσκευής τηλεμέτρησης που θα εγκατα¬ 
σταθεί. 

Υπηρεσία (ε) Μετατόπιση τμήματος υφιστάμενου Δι¬ 
κτύου Διανομής κατόπιν αιτήματος Τελικού Πελάτη ή 
Χρήστη Διανομής 

Χρέωση κατά περίπτωση (30 Γιος) 

Υπηρεσία (στ) Τροποποίηση της Εξωτερικής Εγκατά¬ 
στασης, κατόπιν αίτησης του Τελικού Πελάτη 

Χρέωση κατά περίπτωση (30 Γιος) 

Η ανωτέρω υπηρεσία περιλαμβάνει χρέωση προελέγ¬ 
χου 32,54€ χωρίς ΦΠΑ. Εν συνεχεία το κόστος της τεχνι¬ 
κής εργασίας διαμορφώνεται κατά περίπτωση (3ά Ειοε). 

Υπηρεσία (ζ) Διακοπή, αποξήλωση ή απενεργοποίηση 
τμήματος ή ολόκληρης της Εξωτερικής Εγκατάστασης, 
είτε κατόπιν αιτήματος του Χρήστη Διανομής ή του Τε¬ 
λικού Πελάτη, είτε κατόπιν καταγγελίας της Σύμβασης 
Σύνδεσης. 

Η απενεργοποίηση της εξωτερικής εγκατάστασης χρε¬ 
ώνεται 24,97 € χωρίς ΦΠΑ. 

Η αποξήλωση της εξωτερικής εγκατάστασης χρεώνε¬ 
ται κατά περίπτωση (3ά Ειοε). 

Υπηρεσία (η) Επανενεργοποίηση τμήματος ή του συ¬ 
νόλου της Εξωτερικής Εγκατάστασης μετά από διακοπή, 
κατόπιν αιτήματος του Τελικού Πελάτη ή του Χρήστη 
Διανομής. 


Περίπτωση 

Κόστος 

<25 ΙΥ103Γ 

28,64 € 

>25 ΜΘθι- 

11 0,28 € 


Υπηρεσία (θ) Αποσύνδεση Τελικού Πελάτη με επέμβα¬ 
ση στην Εξωτερική Εγκατάσταση. 


Περίπτωση 

Κόστος 

Αφαίρεση μετρητή 
(τελική καταγραφή, 
απενεργοποίηση μετρητή) 

23,62 € 


Υπηρεσία (ι) Επανασύνδεση Τελικού Πελάτη με επέμ¬ 
βαση στην Εξωτερική Εγκατάσταση 


Χρέωση κατά περίπτωση (3ά Ειοε) 

Υπηρεσία (ια) Έλεγχος υφισταμένων Εσωτερικών 
Εγκαταστάσεων μετά από διακοπή τροφοδοσίας ή/και 
αποσύνδεση, για λόγους ασφαλείας. 


Κόστος: 27,50 € 


Υπηρεσία (ιβ) Έλεγχος ή βαθμονόμηση/διακρίβωση 
Μετρητή κατόπιν αιτήματος του Τελικού Πελάτη ή του 
Χρήστη Διανομής. 


Περίπτωση 

Κόστος 

04 

83,86 € 

66 

83,86 € 

610 

160,86 € 

616 

160,86 € 

625 

160,86 € 

640 

160,86 € 

665 

335,86 € 

6100 

395,86 € 

6160 

455,86 € 

6250 

535,86 € 

0400 

615,86 € 

0650 

695,86 € 


Υπηρεσία (ιγ) Καταγραφή μετρήσεων από το Διαχειρι¬ 
στή κατόπιν αιτήματος του Τελικού Πελάτη ή του Χρή¬ 
στη Διανομής με συχνότητα διαφορετική από αυτή που 
καθορίζεται στον Κανονισμό Μετρήσεων. 

Χωρίς Χρέωση 

Υπηρεσία (ιδ) Παροχή στοιχείων για αίτηση σύνδεσης 
που έχει λάβει προσωρινή άρνηση, σχετικά με δυνατό¬ 
τητες μελλοντικής εξυπηρέτησής της. 

Χωρίς Χρέωση 

2. Η πρόταση του Διαχειριστή να μη συμπεριληφθεί 
στον κατάλογο των Επικουρικών Υπηρεσιών η υπηρεσία 
«Έκδοσης βεβαίωσης πυροσβεστικής κατόπιν αιτήματος 
Τελικού Πελάτη» και να προσφέρεται εντός των υπη¬ 
ρεσιών της βασικής δραστηριότητας του Διαχειριστή, 
χωρίς χρέωση. 

3. Οι επικουρικές υπηρεσίες σύμφωνα με το άρθρο 13 
παρ. 1 στοιχείο (ε) Μετατόπιση τμήματος υφιστάμενου 
Δικτύου Διανομής κατόπιν αιτήματοςΤελικού Πελάτη ή 
Χρήστη Διανομής, στοιχείο (στ) Τροποποίηση της Εξω¬ 
τερικής Εγκατάστασης, κατόπιν αίτησης του Τελικού Πε¬ 
λάτη, στοιχείο (ζ) Αποξήλωση τμήματος ή ολόκληρης 
της Εξωτερικής Εγκατάστασης, είτε κατόπιν αιτήματος 
Χρήστη Διανομής ήΤελικού Πελάτη, είτε κατόπιν καταγ¬ 
γελίας της Σύμβασης Σύνδεσης και στοιχείο (ι) Επανα¬ 
σύνδεση Τελικού Πελάτη με επέμβαση στην Εξωτερική 
Εγκατάσταση κοστολογούνται από τον Διαχειριστή κατά 
περίπτωση. Ως εκ τούτου, ο Διαχειριστής υποχρεούται να 
αποστέλει στη ΡΑΕ τριμηνιαία απολογιστικά στοιχεία με 
τα αντίστοιχα κοστολόγια, επιμερισμένα σε κατηγορίες 
έργων με διαφορετικές απαιτήσεις. 

4. Η παροχή των υπηρεσιών του άρθρο 13 παρ. 1 
στοιχείο (ιγ) Καταγραφή μετρήσεων από το Διαχειριστή 
κατόπιν αιτήματος του Τελικού Πελάτη ή του Χρήστη 
Διανομής με συχνότητα διαφορετική από αυτή που 
καθορίζεται στον Κανονισμό Μετρήσεων, στοιχείο (ιδ) 

Παροχή στοιχείων για αίτηση σύνδεσης που έχει λάβει 
προσωρινή άρνηση, σχετικά με δυνατότητες μελλοντικής 
εξυπη ρέτησής της λαμβάνει χώρα χωρίς χρέωση από το 
Διαχειριστή. Διευκρινίζεται ότι οι εν λόγω υπηρεσίες πα¬ 
ρέχονται αποκλειστικά από προσωπικό του Διαχειριστή 
και αποκλείεται τυχόν αναζήτηση του κόστους αυτών σε 
περίπτωση ανάθεσης αυτών υπερεργολαβικά. 

5. Ο κατάλογος Επικουρικών Υπηρεσιών και οι αντί¬ 
στοιχες χρεώσεις όπως αποτυπώνονται υπό στοιχ. 1,2 και 
3 του διατακτικού ανωτέρω ισχύουν από τη δημοσίευση 
της παρούσας στην Εφημερίδα της Κυβέρνησης έως και 
την 31 η Δεκεμβρίου 2018. 

6.0 Διαχειριστής μέχρι την 30η Ιουνίου 2018 υποβάλ¬ 
λει προς έγκριση στη ΡΑΕ Κατάλογο Επικουρικών Υπη¬ 


ρεσιών με τις μοναδιαίες τιμές αυτών σύμφωνα με το 
άρθρο 13 παρ. 4 του Κώδικα. Μέχρι την έναρξη ισχύος 
του νέου Καταλόγου Επικουρικών Υπηρεσιών και των 
αντίστοιχων μοναδιαίων τιμών αυτού εφαρμόζονται τα 
εγκριθέντα με την παρούσα. 

7. Την ανάρτηση του καταλόγου στην ιστοσελίδα του 
Διαχειριστή σε εμφανές σημείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2017 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 



ΕΘΝΙΚΟ 

